**Társadalmi Ellenőrző Tájékoztató Társulás**

**Bátaapáti**

**Szám: V./8 -1 /2023.**

**JEGYZŐKÖNYV**

**Készült:** **2023. január 12 11,00 órakor** a Társadalmi Ellenőrző Tájékoztató Társulás Bátaapátiban a Községházán megtartott rendes üléséről

**Jelen vannak**: Krachun Szilárd Bátaapáti polgármester

 Salgó Ivett Mőcsény polgármester

 Molnár Józsefné Cikó polgármester

 Glöckner Henrik Mórágy polgármester

 Dr. Bozsolik Róbert Bátaszék polgármester

 Szalonna Zoltán Véménd polgármester

 Tillmann Péter Feked polgármester

 Bechli Erzsébet Ófalu polgármestere

 Bakó Józsefné TETT munkaszervezet vezetője

**Igazoltan távol** :

*Krachun Szilárd a TETT elnöke* Bátaapáti polgármestere köszönti a megjelenteket, majd megállapítja, hogy az ülés határozatképes, - mivel mind a 8 tag jelen van -azt megnyitja, majd javaslatot tesz a napirendre.

**Napirend:**

1. **TETT támogatás 2023. évi felosztása**

Előadó: Krachun Szilárd TETT elnöke

1. **2023. évi költségterv benyújtásával kapcsolatos teendők**

Előadó: Krachun Szilárd TETT elnöke

1. **Egyebek**

A napirendet a résztvevők egyhangúlag – 8 igen szavazattal - elfogadták, annak tárgyalását megkezdik.

**Napirendi pontok tárgyalása:**

1. **TETT támogatás 2023. évi felosztása**

Előadó: Krachun Szilárd TETT elnöke

***Krachun Szilárd TETT elnöke*** *Bátaapáti Község polgármestere*elmondja, hogy a társulási ülés előtt személyesen Ófalu polgármestere átadta a Ófalu képviselő-testületének kérelmét.Úgy gondolja, hogy röviden beszéljünk erről a kérelemről, igaz, hogy nem került fel a napirendi pontok közé.

A megjelent polgármesterek ezzel egyetértettek.

A TETT elnöke ismertette a kérelmet, mely szerint Ófalu polgármestere kérelemmel fordult a TETT Tanácsához, hogy a társulási tanács tűzze napirendre az önkormányzatok részére nyújtott támogatások felosztásának módosítását, mivel úgy gondolják, hogy a megemelkedett rezsi költségek miatt az önkormányzatoknak a működési költségei nagyon megemelkedtek.

***Krachun Szilárd TETT elnöke*** *Bátaapáti Község polgármestere* **e**lmondja, hogyha a megállapított százalékok módosításra kerülnek, akkor a településeknek a pénzükről kellene lemondani

***Bechli Erzsébet Ófalu polgármestere*** elmondta, hogy úgy gondolja, hogy az ő feladata a települését képviselni, a testület is úgy gondolja, hogy Ófalu támogatása a legkevesebb, aránytalanul kevés.

A többi társulás megállapodást áttekintette és a másik társulások leírták, hogy milyen elvek alapján osztják fel a támogatási pénzeket, de ennél a társulásnál ez nincs meg.

Több esetben kért már erre választ, kapott erre választ több esetben is, de ezt nem tudja elfogadni, hogy ennél a társulásnál miért nincsen lefektetett szabály.

Közös a társulás, közösen is kellene gondolkodni minden tagtelepülésének és polgármesternek. Kéri a 2022. évi jegyzőkönyveket megküldeni részére. Kéri a társulási tanácsot, hogy tűzze napirendre a kérését, mert 2021-ben a kérelmére még választ sem kapott. A kérelmét 2021-ben a társulás nem tűzte napirendre, mert előtte 2020-ban tárgyalta.

***Tillmann Péter Feked polgármestere*** elmondta, hogy az ismételt felosztást a képviselő-testületek nem fogják megszavazni, ez egy meddő dolog Több esetben elmondta már, hogy akkor lehetne az új felosztásról beszélni és alkalmazni, ha érkezne új forrás és akkor a kisebb települések részesülnének ebből.

***Krachun Szilárd TETT elnöke*** Bátaapáti polgármestere elmondta, hogy a kezdetektől fogva Bátaapáti település 40 %-ot kapott a támogatási pénzből, ami kőbe lett vésve.

A társulás megalakulásánál Véménd és Ófalu nem kívánt belépni. Az akkori alap megállapodásban a beruházás idejére a beruházás összegének az 5 %-a lett megállapítva a társulás támogatására (6 településre), és amikor Véménd belépett a társulásba a támogatás megemelésre került 6 % -ra. Elmondható így, hogy a jelenlegi alapösszeg kevés (mert ha akkor belép Ófalu is, megemelték volna az alapösszeget pl. 7 %-ra) mert ezt így már 8 felé kellene osztani.

2016. évben nem kaptunk plusztámogatást, hanem mindenki lemondott egy bizonyos százalékról, hogy Ófalunak is jusson támogatás. Elmondta, hogy sérelmezi Bátaapáti csökkent támogatási összegét, hiszen neki a 40 % járna a támogatásból, úgy gondolja, hogy a fennmaradó 60 %-ot ha akarják a tagtelepülések osszák újra.

***Glöckner Henrik Mórágy polgármestere*** elmondta, hogy megérti Ófalu polgármesterének kérését, de az elért eredményeinket meg kellene tartani, nem kellene a települések és a polgármesterek között a békés együttélést megbontani. A képviselő-testület nem fogja jóváhagyni az új felosztást, amely szerint Mórágy kevesebb támogatást kapjon, senki nem akar lemondani a pénzéről, az eddig megállapított támogatásról.

***Bechli Erzsébet Ófalu polgármestere*** elmondta, hogy Ófalu részéről a támogatás új felosztása azért vetődött fel, mert aránytalanul kevés a támogatás. Ha egységesen veszünk részt a társulás munkájában, egységesen kellene felosztani a kapott támogatást. Bátaapáti támogatása 40 %, a többi 60 % felosztásra tettünk javaslatot 2021. évben, hogy minden település egységesen kapjon pénzt.

***Szalonna Zoltán Véménd polgármestere* elmondta**, hogy tűzzük napirendre a támogatás újbóli felosztását és küldjük el a testületek felé döntésre.

***Krachun Szilárd TETT elnöke*** Bátaapáti polgármestere elmondta, hogy a testületek elé kell vinni a társulási megállapodás módosítását, a támogatás új felosztását, ami 2024. évre vonatkozna.

A TETT társulása a következő társulási ülésen napirendre tűzi a társulási megállapodás módosítását, melyben több változat kerüljön kidolgozásra.

A jegyzőkönyvekkel kapcsolatban elmondta, hogy 45 napon belül megküldésre kerül.

***Tillmann Péter Feked polgármestere*** elmondta, hogy ismét elmondja, hogy ha új feladatok lesznek, akkor lehet szerinte újra felosztani a pénzeket, és ha erre plussz pénzeket kapunk.

***Glöckner Henrik Mórágy polgármestere* elmondta**, hogy szerinte partalan vita lesz, senki nem fog a pénzéről lemondani.

***Dr. Bozsolik Róbert Bátaszék polgármestere*** elmondta, hogy a 2019. évi társulási megállapodás módosításának tárgyalásánál már felvetődött Ófalu részéről a támogatás új felosztása valamint Ófalu Képviselő-testülete a felosztás elvét szerette volna megtudni. Ismételten röviden összefoglalnám, amit már többször elmondtunk.

A társulás megalakulásakor a feltételezett tároló közelsége és a lakosság szám volt a meghatározó.

Az új támogatásokat 2007. évtől alkalmazták, itt a lakosság számát már nem vették figyelembe, mert akkor Bátaszék a legnagyobb részt elvitte volna, így a társulási tagok megállapodtak a támogatás újbóli felosztásában és ezt százalékokban fejezték ki.

Az Mötv. írja elő, hogy lakosság számarányosan kell a támogatást felosztani, de ezt eltérően is le lehet szabályozni szerződés vagy megállapodás alapján, ezt az utóbbit alkalmazta a TETT társulása, úgy hogy a polgármesterek megállapodtak egy százalékos arányban.

2016 júniusában pedig új felosztás készült a társulási tagok megállapodása alapján Ófalu belépésével.

 A támogatás felosztását pedig a társulásban résztvevő települések Képviselő-testületeinek el kell, hogy fogadják, és nincs olyan képviselő-testület, aki lemondana a pénzéről a másik település javára.

Dr. Bozsolik Róbert polgármester elmondta, hogy emberileg megérti Ófalu település polgármesterét, hogy kéri a támogatás újbóli felosztására, de sajnos a jog ezt nem teszi lehetővé, a társulás belügye a felosztás. Most is elmondja, hogy ő biztosan nem fogja megszavazni a támogatás új felosztását. Ófalu bekerülésével volt egy új felosztás, mindenki akkor lemondott a pénzéről Ófalu javára. Ófalu akkor a társulási megállapodást aláírta. Ha több forrás lenne, akkor lehetne újból osztani a támogatást.

***Bechli Erzsébet Ófalu polgármestere*** elmondta, hogy a politikusok elmondták neki a belépéskor, hogy ne írja alá a társulási megállapodást, de akkor ő nem akarta tovább bonyolítani a dolgot. A minisztériummal megbeszélte, hogy elfogadja a jelenlegi pénzt, mert nem akarta azt a látszatott kelteni, hogy csak a pénzt látják csak, ők információt is akartak szerezni.

A képviselő-testület nem tudja elfogadni a támogatás felosztását, ezért mindent el fog követni, hogy a Minisztérium állásfoglalását is kikérje, hogy hogyan látja ezt a felosztást.

***Szalonna Zoltán Véménd polgármestere elmondta***, hogyjó a viszony a területileg határos települések között, jó lenne, ha ez nem változna meg. Véménd is később csatlakozott a társuláshoz és örülne neki, ha több támogatást kapna, de el kell fogadni a társulás döntését,

azt ő is úgy gondolja, hogy testülete sem fog lemondani a jelenleg megállapított támogatási összegről .

A Minisztérium bevonásával kapcsolatban az a véleménye, hogy ezzel a jelenlegi egységet fogjuk megbontani és ez a társulásunk részére biztosan nem lesz kedvező, lehet, hogy ennek még károsultjai is lehetünk. El kellene fogadni, hogy a felosztás a társulás belügye.

***Krachun Szilárd TETT elnöke*** Bátaapáti polgármestere elmondta, hogy zárjuk le ezt a dolgot, a következő ülésen visszatérünk rá, napirendre tűzzük a társulási megállapodás módosítását, de most a 2023. évi támogatásunkat osszuk fel.

Miután a közös költségeket meghatározzuk, a többi fennmaradó részt %-osan kerül felosztásra, a társulási megállapodás alapján.

Javasolja, hogy a tavalyi évihez képest az idén is 35.000.000,- Ft legyen a közös költség.

A társulási tanács tagjai részéről a napirendi ponttal kapcsolatban egyéb kérdés, hozzászólás nem hangzott el, az elnök a következő határozati javaslatot tette fel szavazásra:

*…./2023. (I.12.) Társadalmi Ellenőrző Tájékoztató Társulás határozata*

*A 2023.évi TETT támogatás felosztásáról*

*Társadalmi Ellenőrző Tájékoztatós Társulás Társulási Tanácsa a Társadalmi Ellenőrző Tájékoztató Társulás a TETT 2023.évi támogatását, mely 35.000.000,- Ft, a következők szerint hagyja jóvá:*

1. *Működési költségekhez történő hozzájárulása 35.000.000.-Ft*

Szavazás után a Társadalmi Ellenőrző Tájékoztató Társulás Társulási Tanácsa *8 igen szavazattal , 0 nem szavazattal, 0 tartózkodással* az alábbi határozatot hozták :

**1/2023. (I.12.) Társadalmi Ellenőrző Tájékoztató Társulás határozata**

**A 2023.évi TETT támogatás felosztásáról**

Társadalmi Ellenőrző Tájékoztatós TársulásTársulási Tanácsa a Társadalmi Ellenőrző Tájékoztató Társulás a TETT 2023.évi támogatását, mely **35.000.000,- Ft,** a következők szerint hagyja jóvá:

1. Működési költségekhez történő hozzájárulása **35.000.000.-Ft**

Határidő: azonnal

Felelős: Krachun Szilárd elnök

Határozattal értesítve: Energiaügyi Minisztérium, Központi Nukleáris Pénzügyi Alapkezelő Osztály Budapest

***Krachun Szilárd a TETT elnöke*** Bátaapáti polgármestere ez után röviden ismertette, hogy 2023 évben a Társulási Megállapodás mellékletében szereplő %-ok alapján került felosztásra a támogatás összege.

A társulási tanács tagjai részéről a napirendi ponttal kapcsolatban egyéb kérdés, hozzászólás nem hangzott el, az elnök a következő határozati javaslatot tette fel szavazásra:

*…/2023. (I.12.) Társadalmi Ellenőrző Tájékoztató Társulás határozata*

*a 2023. évi támogatás felosztásáról*

*A Társadalmi Ellenőrző Tájékoztató Társulás a 2023.évi támogatást, mely* ***471.614.000,- Ft,*** *a következők szerint osztja fel:*

*Társadalmi Ellenőrző Tájékoztató Társulás 35.000.000.-Ft*

***A települések között felosztható 436.614.000,- Ft***

*Bátaapáti Község Önkormányzata 171.327.300,- Ft*

*Bátaszék Város Önkormányzata 80.075.000,- Ft*

*Mórágy Község Önkormányzata 80.075.000,- Ft*

*Véménd Község Önkormányzata 31.698.200,- Ft*

*Mőcsény Község Önkormányzata 25.716.600,- Ft*

*Cikó Község Önkormányzata 20.171.500,- Ft*

*Feked Község Önkormányzata 19.254.700,- Ft*

*Ófalu Község Önkormányzata 8.295.700,- Ft*

*A megítélt és elfogadott támogatás összeget a települések működési kiadásokra fordíthatják, melyet a települések határoznak meg, és az éves szerződésben kerül rögzítésre.*

Szavazás után a Társadalmi Ellenőrző Tájékoztató Társulás Társulási Tanácsa *7 igen szavazattal , 1 nem szavazattal, 0 tartózkodással* az alábbi határozatot hozták :

**2/2023. (I.12.) Társadalmi Ellenőrző Tájékoztató Társulás határozata**

**a 2023. évi támogatás felosztásáról**

A Társadalmi Ellenőrző Tájékoztató Társulás a 2023.évi támogatást, mely **471.614.000,- Ft,** a következők szerint osztja fel:

Társadalmi Ellenőrző Tájékoztató Társulás 35.000.000.-Ft

**A települések között felosztható 436.614.000,- Ft**

Bátaapáti Község Önkormányzata 171.327.300,- Ft

Bátaszék Város Önkormányzata 80.075.000,- Ft

Mórágy Község Önkormányzata 80.075.000,- Ft

Véménd Község Önkormányzata 31.698.200,- Ft

Mőcsény Község Önkormányzata 25.716.600,- Ft

Cikó Község Önkormányzata 20.171.500,- Ft

Feked Község Önkormányzata 19.254.700,- Ft

Ófalu Község Önkormányzata 8.295.700,- Ft

A megítélt és elfogadott támogatás összeget a települések működési kiadásokra fordíthatják, melyet a települések határoznak meg, és az éves szerződésben kerül rögzítésre.

Határidő: azonnal

Felelős: Krachun Szilárd elnök és a tagtelepülések polgármesterei

Határozattal értesítve: TETT munkaszervezet gazdálkodási előadója

1. **2023. évi költségterv benyújtásával kapcsolatos teendők**

Előadó: Krachun Szilárd TETT elnöke

***Krachun Szilárd a TETT elnöke*** elmondta, hogy az idei évben A Magyar Közlöny 2022. évi 210. számában megjelent az atomenergiáról szóló 1996. évi CXVI. törvény (a továbbiakban: Atomtörvény) és egyes kapcsolódó törvények módosításáról szóló 2022. évi LXXI. törvény. A módosító törvény tartalmazza a társulások támogatási rendszere vonatkozó módosított törvényi szabályokat.

Az Atomtörvény 62. § (4) bekezdésének új f) pontja szerint a Központi Nukleáris Pénzügyi Alap kezelője a Központi Nukleáris Pénzügyi Alap Szakbizottság előzetes állásfoglalásával együtt a miniszter elé terjeszti a társulások számára a 10/A. § (2) bekezdése szerint adható támogatás felhasználási költségtervét jóváhagyásra. A törvényi rendelkezéseket részletező végrehajtási rendeletek elfogadása folyamatban van.

A Minisztérium kérte, hogy a támogatás felhasználási költségtervet valamennyi társulás vonatkozásában az új szabályozás alapján legkésőbb **2023. január 20-ig kell megküldeni.** Ezért kérjük a tagtelepüléseket, hogy készítsék el a 2023. évre vonatkozó költségterveket, úgy, hogy az idei évben jelenleg csak működési költségekre lehet csak tervezni a támogatást a Minisztérium tájékoztatása szerint.

1. **Egyebek**

***TETT Hírlap szerkesztéséről***

***Krachun Szilárd TETT elnöke*** *Bátaapáti Község polgármestere*elmondja, hogy Pach Ferenc egyéni vállalkozótól kértünk árajánlatot - aki már 2020. évtől végzi ezt a feladatot- a 2023. évi TETT Hírlap elkészítéséről.

2023. évben csak 4 lapszám fog megjelenni, márciusban, júniusban, szeptemberben és decemberben.

Az egyéni vállalkozó adott árajánlatot a következők szerint:

Lapszámonként az összköltség 439.050,- Ft + áfa, összesen bruttó 557.594,- Ft. Éves költség a 4 lapszámra bruttó 2.230.374,- Ft.

Ez az összeg került betervezésre a TETT költségvetésébe.

A Társulás tagjainak hozzászólása, más véleménye nem volt az elnökszavazásra bocsátja a következő határozati javaslatot:

*../2023. (I.12.) Társadalmi Ellenőrző Tájékoztató Társulás határozata*

*TETT Hírlap szerkesztéséről*

*Társadalmi Ellenőrző Tájékoztatós Társulás**Társulási Tanácsa úgy határozott, hogy TETT Hírlap szerkesztésével, készítésével, a hírlap településre való kiszállításával 2023. január 1. napjától 2023. december 31. napjáig Pach Ferenc egyéni vállalkozót (7030. Paks, Munkácsy Mihály utca 54.) bízza meg.*

*A TETT Hírlap lapszámonként bruttó 557.594,- Ft, éves viszonylatban 4 lapszám kerül kiadásra, éves kiadási költsége bruttó 2.230.374,- Ft.*

*A Társulási Tanács megbízza a TETT elnökét a vállalkozói szerződés aláírására.*

Szavazás után a Társadalmi Ellenőrző Tájékoztató Társulás Társulási Tanácsa, egyhangúlag 8 igen szavazattal az alábbi határozatokat hozta:

**3/2023. (I.12.) Társadalmi Ellenőrző Tájékoztató Társulás határozata**

**TETT Hírlap szerkesztéséről**

Társadalmi Ellenőrző Tájékoztatós Társulás Társulási Tanácsa úgy határozott, hogy TETT Hírlap szerkesztésével, készítésével, a hírlap településre való kiszállításával 2023. január 1. napjától 2023 december 31. napjáig Pach Ferenc egyéni vállalkozót (7030. Paks, Munkácsy Mihály utca 54.) bízza meg.

A TETT Hírlap lapszámonként bruttó 557.594,- Ft, éves viszonylatban 4 lapszám kerül kiadásra, éves kiadási költsége bruttó 2.230.374,- Ft.

A Társulási Tanács megbízza a TETT elnökét a vállalkozói szerződés aláírására.

Határidő: azonnal

Felelős: Krachun Szilárd TETT elnöke

Határozattal értesítendő: Közös Önkormányzati Hivatal gazdasági főelőadója

***Krachun Szilárd a TETT elnöke*** elmondja ,hogy az beszélni kellene a 2023- évi rendezvényeinkről is, konkrétan a TETT-re KÉSZ Nap időpontjáról és a helyszínéről.

Az elnök kérte a javaslatokat a társulás tagjaitól.

Az elnök megkérdezte Ófalu polgármesterét, hogy nem akarja megrendezni a TETT-re Kész Napot, hiszen ott még nem volt ez a rendezvény.

Bechli Erzsébet Ófalu polgármestere elmondta, hogy nem kíván élni ezzel a lehetőséggel.

Dr. Bozolik Róbert Bátaszék város polgármestere felajánlotta, hogy Bátaszéken tartsák meg a rendezvényt.

A társulási tanács tagjai a TETT-re KÉSZ Nap időpontjának 2023. szeptember 22. napját határozza meg.

Ezután a polgármesterek a TETT rendezvény sátorigénylésüket adják meg, a következők szerint :

Mórágy 2023. augusztus 4-5.

Mőcsény 2023. augusztus 12.

Bátaapáti 2023. augusztus 19.

Cikó 2023. július 22.

Feked 2023. június 3.

Bátaszék 2023. szeptember 8.

Véménd 2023. május 5-6-7.

 2023.június 30 és július 1-2

 2023. szeptember 29-30 és október 1.

Ófalu polgármestere a későbbiekben jelzi majd igényét.

Az ülésen egyéb hozzászólás nem hangzott el, az elnök megköszöni a megjelenést, az ülést

11, 55 órakor bezárja.

kmf

|  |  |  |
| --- | --- | --- |
| *Krachun Szilárd*  | ***Kondriczné dr. Varga Erzsébet*** |  |
| TETT elnöke | jegyző |  |
|  |  |  |